
Rahanõude lootusetuks tunnistamine ja 
lootusetu rahanõude mahakandmine
1. Asjaolud ja menetluse käik

AS KOLLE sõlmis 03.11.2003 Narva linnaga Kosmonaudi 4 ja Kerese 3 asuva linnavara tagasiostuõigusega müügilepingud (notariaalregistri nr 12899 ja 12904), millega võttis endale kohustuse investeerida kummassegi objekti 25 000 000 krooni.  Lepingutes sätestatud ajakava kohaselt pidi ostja investeerima objektidesse teise aasta jooksul arvates lepingute sõlmimise päevast (s. o kuni 03.11.2005) kokku 15 000 000 krooni. 

Lepingute punkti 6.4 kohaselt on investeerimiskohustuse mittetäitmisel või mitteõigeaegsel täitmisel ette nähtud ostja suhtes trahvi rakendamine. 

Kuna AS KOLLE seda kohustust ei täitnud ning mingeid andmeid investeeringute kohta ei edastanud, esitati talle 24.04.2006 rahatrahvi tasumiseks arved nr 686 ja 687 üldsummas 1 500 000 krooni. AS KOLLE trahvi ei tasunud.

Narva linn pöördus Advokaadibüroo Kraavi & Partnerid esindamisel Harju Maakohtusse hagiga AS-i KOLLE vastu leppetrahvi summas 1 500 000,0 krooni nõudes. Harju Maakohus 20.11.2007 otsusega jäeti Narva linna hagi rahuldamata. 

20.12.2007 esitas Narva linn Tallinna Ringkonnakohtusse apellatsioonkaebuse Harju Maakohtu 20.11.2007 otsuse peale. Tallinna Ringkonnakohus 17.03.2008 otsusega jäeti Harju Maakohus 20.11.2007 otsus muutmata.

Samuti esitas Narva linn Riigikohtusse Tallinna Ringkonnakohtu 17.03.2008 otsuse peale kassatsioonkaebuse, mis jäeti Riigikohtu 02.06.2008 määrusega menetlusse võtmata. Seega jõustus Tallinna Ringkonnakohtu otsus 17.03.2008.

Ülaltoodu alusel taotleb Linnavara- ja majandusamet nõude AS-i KOLLE vastu summas 1 500 000,0 krooni lootusetuks tunnistamist ja mahakandmist. 
Küsimust arutati 09.24.2008.a. Narva Linnavalitsuse 12.07.2006.a määrusega nr 936 „Narva Linnavalitsuse Linnavarakomisjoni põhimäärus“ moodustatud Narva Linnavalitsuse Linnavarakomisjoni koosolekul (protokoll nr 11). Lähtudes ülaltoodust teeb Narva Linnavalitsuse Linnavarakomisjon Narva Linnavalitsusele ettepaneku rahuldada Narva Linnavalitsuse Linnavara- ja Majandusameti taotlus rahanõude lootusetuks tunnistamiseks. 

2. Õigusliku alused

Kohaliku omavalitsuse korralduse seaduse § 30 lõige 1 punkt 2 sätestab, et valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määruse nr 34 “Linnavara kõlbmatuks tunnistamise, mahakandmise ja hävitamise kord» (edaspidi Kord) § 3 kohaselt rahanõue tunnistatakse lootusetuks vastavalt Narva linna raamatupidamise sise-eeskirja § 43 lõike 8 põhimõtetele. 

Narva Linnavalitsuse 08.03.2006. a määrusega nr 257 “Narva linna raamatupidamise sise-eeskirja kinnitamine” kinnitatud Narva linna raamatupidamise sise-eeskirja § 43 lõike 8 alusel kui ebatõenäoliselt laekuvad nõuded osutuvad lootusetuks, kantakse nii nõue kui ka allahindlus vastaval kontrakontol bilansist välja. Nõue loetakse lootusetuks, kui LRK-l või Linnal tervikuna puuduvad igasugused võimalused nõude kogumiseks (nt võlgnik on likvideeritud või pankrotis ning pankrotipesas olevatest varadest ei piisa nõude tasumiseks) või selle tagasinõudmiseks tehtavad kulutused osutuvad kallimaks saadavast tulust.
Korra § 22 punkti 2 kohaselt otsuse rahanõude, mille summa on üle 10 000 krooni, lootusetuks tunnistamise ja lootusetu rahanõude mahakandmise kohta võtab vastu Narva Linnavalitsus.

Korra § 24 järgi juhul, kui Narva Linnavalitsuse linnavarakomisjon peab esitatud rahanõude lootusetuks tunnistamise taotlust põhjendatuks, ja rahanõude lootusetuks tunnistamise ja mahakandmise otsuse vastuvõtmine on Narva Linnavalitsuse pädevuses, valmistab ette rahanõude valitseja haldusakti eelnõu rahanõude lootusetuks tunnistamise ja mahakandmise kohta ning esitab selle koos tõendavate dokumentidega Narva Linnavalitsusele otsuse vastuvõtmiseks.

Narva Linnavolikogu 29.06.2000.a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.

Korra § 26 kohaselt otsus rahanõude lootusetuks tunnistamise ja mahakandmise koht peab sisaldama rahanõude lootusetuks tunnistamise taotlusega nõustumist; rahanõude lootusetuks tunnistamise otsust ja volitamist selle rahanõude bilansist mahakandmiseks; märget lootusetuks tunnistatud rahanõudega seotud õiguste ja kohustuste ülekandmise kohta.
3. Otsus

3.1. Nõustuda Narva Linnavalitsuse Linnavara- ja majandusameti taotlusega rahanõude lootusetuks tunnistamiseks ning tunnistada lootusetuks rahanõue AS Kolle vastu üldsummas 1 500 000,00 krooni.
3.2. Narva Linnavalitsuse Linnavara- ja majandusametil kanda maha käesoleva korralduse punktis 3.1. nimetatud rahanõue oma bilansist.
3.3. Käesoleva korralduse punktis 3.1. nimetatud lootusetu rahanõudega seotud õigused ja kohustused ei kuulu ülekandmisele.
4. Rakendussätted

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemist.

